הכנסייה באלוני אבא

הכנסייה באלוני אבא היא כנסייה אוונגלית, השוכנת במרכז המושב אלוני אבא.

היסטוריה 
הכנסייה הוקמה בשנת 1916, בידי תושבי המושבה הטמפלרית ולדהיים, לאחר שחלק מהטמפלרים שבו אל חיק הכנסייה הלותרנית. במהלך מלחמת העולם השנייה הביעו הטמפלרים את תמיכם בשלטונו של היטלר ובגרמניה הנאצית. הבריטים חששו שיפעלו נגדם צבאית מתוך תמיכה זו, וגירשו את הטמפלרים מהארץ. רוב הטמפלרים גורשו לאוסטרליה והשאר לאירופה ולאסיה. המקום שימש ככנסייה עד סוף שנות החמישים, עם גירוש אחרוני הטמפלרים.

באפריל 1948 נכבשה המושבה בידי מתיישבים יהודים. לאחר הקמת המושב אלוני אבא בשנת 1955 שופצה הכנסייה. המבנה שימש כבית תרבות מאותה שנה ועד לשנת 1971 ולאחר מכן נזנח והפך למרכז בילוי בעבור בני נוער.

בשנת 2011 הוחלט לשפץ את המבנה ולהכשירו כמקום לעריכת הופעות וקונצרטים. ההחלטה לשפץ את הכנסייה זכתה לברכת שגריר גרמניה בישראל.

עיצוב 
הכנסייה עוצבה בסגנון נאו-גותי, והאבנים להקמתה נחצבו בנחל ציפורי.

קישורים חיצוניים

 שימור הכנסייה באלוני אבא, Facebook
 קובי פליישמן, אלוני אבא ובית לחם הגלילית, למטייל

הערות שוליים

ישראל: כנסיות פרוטסטנטיות
אוונגליזם בישראל
עמק יזרעאל